Y GWASANAETH IECHYD GWLADOL, CYMRU Enwi cychwyn a dehongli 1 1 Enw'r Gorchymyn hwn yw Gorchymyn Sefydlu Ymddiriedolaeth Gwasanaeth Iechyd Gwladol Caerdydd a'r Fro 1999 a daw i rym ar 1 Ionawr 2000. 2 Yn y Gorchymyn hwn — ystyr “ y Ddeddf ” yw Deddf Gwasanaeth Iechyd Gwladol a Gofal Cymunedol 1990 (“ the Act ”) ; ystyr “dyddiad gweithredol” yw'r dyddiad y mae'r ymddiriedolaeth i fod i ddechrau ymgymryd â'r cyfan o'r swyddogaethau a drosglwyddid iddi (“operational date”) ; ystyr “dyddiad sefydlu” yw 1 Ionawr 2000 (“establishment date”) ; ystyr “yr ymddiriedolaeth” yw Ymddiriedolaeth Gwasanaeth Iechyd Gwladol Caerdydd a'r Fro a sefydlir gan erthygl 2 o'r Gorchymyn hwn (“the trust”) . Sefydlu'r ymddiriedolaeth 2 Sefydlir drwy hyn Ymddiriedolaeth NHS a elwir Ymddiriedolaeth Gwasanaeth Iechyd Gwladol Caerdydd a'r Fro neu Cardiff and Vale National Health Service Trust. Natur a swyddogaethau'r ymddiriedolaeth 3 1 Sefydlir yr ymddiriedolaeth at y dibenion a bennir yn adran 5(1) o'r Ddeddf. 2 Darparu nwyddau a gwasanaethau er diben y gwasanaeth iechyd o'r ysbytai a bennir ym mharagraff (3) neu o ysbytai a thir ac adeiladau cysylltiol fydd swyddogaethau'r ymddiriedolaeth. 3 Dyma'r ysbytai a bennir er diben paragraff (2) — i Ysbyty Athrofaol Cymru, Parc y Mynydd Bychan, Caerdydd, CF14 4WZ; ii Ysbyty Llandoche, Llandoche, Penarth, CF64 2XX; iii Ysbyty'r Eglwys Newydd, Park Road, Caerdydd, CF14 7XB; iv Ysbyty Royal Hamadryad, Hunter Street, Bae Caerdydd, Caerdydd, CF10 5UQ; a v Yr Ysbyty a'r Ysgol Ddeintyddol, Parc y Mynydd Bychan, Caerdydd, CF14 4XW. Cyfarwyddwyr yr ymddiriedolaeth 4 1 Yn ychwanegol at y cadeirydd, bydd gan yr ymddiriedolaeth 7 cyfarwyddwr anweithredol a 5 o gyfarwyddwyr gweithredol. 2 Gan y bydd yr ymddiriedolaeth yn cael ei hystyried fel un a chanddi ymrwymiad addysgu sylweddol o fewn ystyr y paragraff 3(1)(d) o Atodlen 2 i'r Ddeddf, penodir un o'r cyfarwyddwyr anweithredol o Brifysgol Cymru. Dyddiad gweithredol a dyddiad cyfrifo'r ymddiriedolaeth 5 1 1 Ebrill 2000 fydd dyddiad gweithredol yr ymddiriedolaeth. 2 31 Mawrth fydd dyddiad cyfrifo'r ymddiriedolaeth. Swyddogaethau cyfyngedig cyn y dyddiad gweithredol 6 Rhwng ei dyddiad sefydlu a'i dyddiad gweithredol bydd gan yr ymddiriedolaeth y swyddogaethau canlynol — a gwneud contractau NHS; b gwneud contractau eraill gan gynnwys contractau cyflogaeth; ac c gwneud y pethau eraill sy'n rhesymol angenrheidiol i'w galluogi i ddechrau gweithredu'n foddhaol o'i dyddiad gweithredol ymlaen. Cymorth gan awdurdodau iechyd cyn y dyddiad gweithredol 7 1 Bydd Awdurdod Iechyd Bro Taf — a yn trefnu bod y staff a'r cyfleusterau hynny y mae eu hangen i alluogi'r ymddiriedolaeth i gyflawni ei swyddogaethau cyfyngedig ar gael i'r ymddiriedolaeth tan y dyddiad gweithredol hyd nes bod staff yn cael eu trosglwyddo neu eu penodi i'r ymddiriedolaeth neu ganddi a bod cyfleusterau yn cael eu trosglwyddo i'r ymddiriedolaeth; b yn trefnu bod yr adeiladau hynny y bydd eu hangen ar gael i alluogi'r ymddiriedolaeth i gyflawni ei swyddogaethau cyfyngedig tra'n aros i'r adeiladau hynny gael eu trosglwyddo i'r ymddiriedolaeth. 2 Bydd Awdurdod Iechyd Bro Taf yn talu dyledion yr ymddiriedolaeth, y bydd wedi mynd iddynt rhwng y dyddiad sefydlu a'r dyddiad gweithredol, ac sy'n cyd-fynd â'r disgrifiad a nodir ym mharagraff (3) o'r erthygl hon. 3 Mae'r dyledion y cyfeirir atynt yn y paragraff blaenorol fel a ganlyn — a dyled am dâl a lwfansau teithio a lwfansau eraill y cadeirydd a chyfarwyddwyr anweithredol yr ymddiriedolaeth; b dyled am lwfansau teithio a lwfansau eraill aelodau'r pwyllgorau ac is-bwyllgorau'r ymddiriedolaeth nad ydynt yn gyfarwyddwyr yr ymddiriedolaeth hefyd; c dyled am dâl personau a gyflogir gan yr ymddiriedolaeth; ac ch unrhyw ddyled arall y gellid yn rhesymol fynd iddi gan yr ymddiriedolaeth er mwyn ei galluogi i ddechrau gweithredu'n foddhaol o'r dyddiad gweithredol ymlaen. Llofnodwyd ar ran Cynulliad Cenedlaethol Cymru o dan adran 66(1) o Ddeddf Llywodraeth Cymru 1998. Dafydd Elis Thomas Y Llywydd 15 Rhagfyr 1999